Document ID: 32014D0158

KOMISIJOS ĮGYVENDINIMO SPRENDIMAS
2014 m. kovo 20 d.
kuriuo dėl papildomų asignavimų, skiriamų tam tikroms valstybėms narėms iš Europos socialinio fondo siekiant konvergencijos tikslo, iš dalies keičiamas Sprendimas 2006/594/EB
(pranešta dokumentu Nr. C(2014) 1707)
(2014/158/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (1), ypač į jo 18 straipsnio 2 dalį,
kadangi:
(1)
Komisijos sprendimu 2006/594/EB (2) buvo nustatytas orientacinis įsipareigojimų asignavimų, siekiant konvergencijos tikslo 2007-2013 m. laikotarpiu, paskirstymas pagal valstybes nares;
(2)
Reglamentas (EB) Nr. 1083/2006 buvo iš dalies pakeistas Europos Parlamento ir Tarybos reglamentu (ES) Nr. 1298/2013 (3) siekiant padėti spręsti konkrečias nedarbo, visų pirma jaunimo nedarbo, taip pat skurdo ir socialinės atskirties problemas, Europos socialinį fondą papildant bendra 125 513 290 EUR (2004 m. kainomis) suma;
(3)
Reglamento (ES) Nr. 1083/2006 su pakeitimais 19 straipsnyje pakeičiami konvergencijos tikslui skirti ištekliai, siekiant 2013 m. iš Europos socialinio fondo Prancūzijai skirtą asignavimą padidinti 13 959 768 EUR;
(4)
turėtų būti peržiūrėta 2013 m. tai valstybei narei skirta orientacinė įsipareigojimų asignavimų regionams, tinkamiems gauti finansavimą iš struktūrinių fondų siekiant konvergencijos tikslo, suma;
(5)
įstojus Kroatijai, Sprendimas 2006/594/EB nebuvo iš dalies pakeistas dėl jai skirto papildomo finansinio asignavimo. Siekiant skaidrumo ir išsamumo, asignavimai Kroatijai taip pat turėtų būti įtraukti;
(6)
todėl Sprendimas 2006/594/EB turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimo 2006/594/EB I ir III priedai pakeičiami šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2014 m. kovo 20 d.

Labels: 2
18
15